A BIZOTTSÁG 973/2007/EK RENDELETE
(2007. augusztus 20.)
a gazdasági tevékenységek statisztikai osztályozásának NACE Rev. 2. rendszerét végrehajtó egyes meghatározott statisztikai területekre vonatkozó EK-rendeletek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról szóló, 2006. december 20-i 1893/2006/EK európai parlamenti és tanácsi rendeletre (1) és különösen annak 6. cikke (1) bekezdésének b) pontjára,
mivel:
(1)
Egy korszerű osztályozási rendszer létrehozása központi jelentőségű a Bizottságnak a közösségi statisztikai termelés modernizálását célzó jelenlegi erőfeszítései során, a gazdasági valóság hű tükrözése érdekében a technológiai fejlődés és a gazdaság szerkezeti változásainak figyelembevétele érdekében.
(2)
Az 1893/2006/EK rendelet erre a célra létrehozta a gazdasági tevékenységek felülvizsgált statisztikai osztályozását NACE 2. javított kiadás névvel (a továbbiakban: NACE Rev. 2.).
(3)
Az 1893/2006/EK rendelet 6. cikke értelmében a Bizottságnak az e rendelet végrehajtásához szükséges, a NACE Rev. 2. különböző statisztikai területeken való használatával kapcsolatos végrehajtási intézkedéseket kell elfogadnia.
(4)
A gazdasági tevékenységek felülvizsgált statisztikai osztályozási rendszerének létrehozása szükségessé teszi a NACE Rev. 1-re, illetve a NACE Rev. 1.1-re történő egyes hivatkozások konkrét módosítását, illetve számos vonatkozó jogszabály módosítását. Ennélfogva szükséges módosítani a következő jogi eszközöket: a a munkaerőköltségre vonatkozó információ meghatározására és továbbítására, tekintettel a strukturális keresetfelvételi statisztikákról és a munkaerőköltség-felvételi statisztikáról szóló 530/1999/EK tanácsi rendelet végrehajtásáról szóló, 1999. július 27-i 1726/1999/EK bizottsági rendelet (2); a kereset szerkezetére vonatkozó információ meghatározására és továbbítására tekintettel a strukturális keresetfelvételi statisztikákról és a munkaerőköltség-felvételi statisztikáról szóló 530/1999/EK tanácsi rendelet végrehajtásáról szóló, 2000. szeptember 8-i 1916/2000/EK bizottsági rendelet (3); a közúti árufuvarozás statisztikai adatainak továbbítására vonatkozó technikai rendelkezésekről szóló, 2001. november 7-i 2163/2001/EK bizottsági rendelet (4); a munkaerőköltség-indexről szóló 450/2003/EK európai parlamenti és tanácsi rendelet végrehajtásáról szóló, 2003. július 7-i 1216/2003/EK bizottsági rendelet (5); a jövedelmekre és életkörülményekre vonatkozó közösségi statisztikáról (EU-SILC) szóló 1177/2003/EK európai parlamenti és tanácsi rendeletnek az elsődleges célváltozók felsorolása tekintetében történő végrehajtásáról szóló, 2003. november 7-i 1983/2003/EK bizottsági rendelet (6); az 1608/2003/EK európai parlamenti és tanácsi határozatnak a tudományos és technológiai statisztikák tekintetében történő végrehajtásáról szóló, 2004. április 22-i 753/2004/EK bizottsági rendelet (7); az ipari termelés közösségi felmérésének létrehozásáról szóló 3924/91/EGK tanácsi rendelet végrehajtásáról szóló, 2004. április 29-i 912/2004/EK bizottsági rendelet (8); az innovációs statisztikák előállításáról és kidolgozásáról szóló, 1608/2003/EK határozat végrehajtásáról szóló, 2004. augusztus 13-i 1450/2004/EK bizottsági rendelet (9); a 2006. évtől kezdve az adattovábbításhoz használandó kódolásra és a strukturális változókra vonatkozó adatok gyűjtéséhez szükséges részminták használatára vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról szóló, 2005. március 15-i 430/2005/EK bizottsági rendelet (10); a hulladékra vonatkozó statisztikai adatszolgáltatás formátumának szabályozásáról szóló, 2005. május 24-i 782/2005/EK bizottsági rendelet (11).
(5)
Az ebben a rendeletben előírt intézkedések összhangban vannak a 89/382/EGK, Euratom tanácsi határozattal (12) létrehozott statisztikai programbizottság véleményével,
ELFOGADTA EZT A RENDELETET:
1. cikk
Az 1726/1999/EK rendelet az alábbiak szerint módosul:
1.
A 2. cikk után a szöveg a következő, 2a. cikkel egészül ki:
„2a. cikk
Átmeneti intézkedések a NACE Rev. 2. végrehajtásához
A tagállamok továbbítják a Bizottságnak (Eurostat) a 2008. évre vonatkozó munkaerőköltséggel kapcsolatos felmérések eredményeit mind a NACE Rev. 2-nek mind a NACE Rev. 1.1-nek megfelelően, ám az utóbbi csak az A. táblázatra és csak a NACE Rev. 1.1. nemzetgazdasági ág szintjén kötelező.”
2.
A II. és a III. melléklet e rendelet I. mellékletével összhangban módosul.
2. cikk
Az 1916/2000/EK rendelet I. és II. melléklete e rendelet II. mellékletével összhangban módosul.
3. cikk
A 2163/2001/EK rendeletben a „NACE Rev. 1.” helyébe „NACE Rev. 2.” lép a mellékletben.
4. cikk
Az 1216/2003/EK rendelet az alábbiak szerint módosul:
1.
A „NACE Rev. 1.” helyébe „NACE Rev. 2.” lép a rendelet és a mellékletek teljes szövegében.
2.
Az „L, M, N és O nemzetgazdasági ág” helyébe az „O-S nemzetgazdasági ág” lép a 4. cikkben és a IV. mellékletben.
3.
A „C-K nemzetgazdasági ág” helyébe a „B-N nemzetgazdasági ág” lép a IV. mellékletben.
5. cikk
Az 1983/2003/EK rendeletben a „NACE Rev. 1.1.” helyébe „NACE Rev. 2.” lép, és a „Rev. 1.1.” helyébe „Rev. 2.” lép a melléklet 22. lábjegyzetében.
6. cikk
A 753/2004/EK rendelet melléklete e rendelet III. mellékletével összhangban módosul.
7. cikk
A 912/2004/EK rendelet az alábbiak szerint módosul:
1.
Az 1. cikk helyébe a következő szöveg lép:
„1. cikk
A 3924/91/EGK rendelet 1. cikkében említett felmérés vonatkozási körét az adatgyűjtési körre és a megfigyelési egységre való hivatkozással kell meghatározni.
A referencia-időszak adatgyűjtési körét azon vállalkozások alkotják, amelyek fő tevékenysége vagy másodlagos tevékenységeinek egyike az 1893/2006/EK európai parlamenti és tanácsi rendeletben (13) meghatározott, az Európai Közösségben folytatott gazdasági tevékenységek osztályozásának (NACE Rev. 2.) B vagy C nemzetgazdasági ágában van felsorolva.
A megfigyelési egység a közösségi termelési rendszer megfigyelésére és elemzésére szolgáló statisztikai egységekről szóló 696/93/EGK tanácsi rendeletben meghatározott gazdasági egység. A tagállamok megfigyelési egységként más statisztikai egység használatával is gyűjthetnek adatokat, amennyiben a gazdasági egységek adatait továbbítják az Eurostatnak.
2.
A 3. cikk helyébe a következő szöveg lép:
„3. cikk
A tagállamoknak a 3924/91/EGK rendelet 3. cikkének (2) bekezdésében említett azon kötelezettségét, hogy olyan adatgyűjtési módszereket fogadjanak el, amelyeket arra terveztek, hogy megkönnyítsék minden NACE szakágazatban a nemzeti termelés legalább 90 %-át reprezentáló gazdasági egységektől való adatgyűjtést, a következőképpen kell végrehajtani: a tagállamok olyan adatgyűjtési módszereket fogadnak el, amelyek lehetővé teszik a NACE Rev. 2. B és C nemzetgazdasági ág minden szakágazatában a nemzeti termelés legalább 90 %-át reprezentáló adatok gyűjtését.”
8. cikk
Az 1450/2004/EK rendelet melléklete e rendelet IV. mellékletével összhangban módosul.
9. cikk
A 430/2005/EK rendeletben a „NACE Rev. 1.1.” helyébe „NACE Rev. 2.” lép a II. mellékletben.
10. cikk
A 782/2005/EK rendelet melléklete e rendelet V. mellékletével összhangban módosul.
11. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2008. január 1-jétől kell alkalmazni a 4. cikket kivéve, amelyet 2009. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 20-án.